《游齐山寺寻陈鸿断碑》
宋代·孙迈

万木参天绕寺篱，一声孤磬彻江湄。
楼边已失陈鸿记，亭上犹存杜牧诗。
细雨乍经岩溜响，嫩苔长积石桥危。
知予好古心常切，僧与前山觅断碑。

作者简介：孙迈，太祖乾德元年（九六三）授赤县尉（《续资治通鉴长编》卷四）。太宗太平兴国五年（九八○），以太常博士知扬州，次年改知池州（《骑省集》卷二六《崇道宫碑铭》）。至道间知江州（《庐山记》卷二）。今录诗五首。